MINISTERUL EDUCAŢIEI NAȚIONALE 
UNIVERSITATEA „1 DECEMBRIE 1918” DIN ALBA IULIA
SENATUL UNIVERSITĂȚII                           

REGULAMENT PRIVIND MOBILITATEA STUDENŢILOR, A PERSONALULUI DIDACTIC, DIDACTIC AUXILIAR, DE CERCETARE ŞI A PERSONALULUI NEDIDACTIC CARE PARTICIPĂ LA PROGRAMUL ERASMUS +/ KA1 ȘI MECANISMUL FINANCIAR AL SPAŢIULUI ECONOMIC EUROPEAN (SEE)

UNIVERSITATEA
„1 DECEMBRIE 1918”
DIN ALBA IULIA	COD: R-RI-2	Ediția: 2	
	REGULAMENT PRIVIND MOBILITATEA STUDENŢILOR, A PERSONALULUI DIDACTIC, DIDACTIC AUXILIAR, DE CERCETARE ŞI A PERSONALULUI NEDIDACTIC CARE PARTICIPĂ LA PROGRAMUL ERASMUS +/ KA1 ȘI MECANISMUL FINANCIAR AL SPAŢIULUI ECONOMIC EUROPEAN (SEE)	Revizia: 1	
		Aprobat SENAT 
Data: 28.06.2018	

	Nume și prenume	Funcția	Data	Semnătura	
ELABORAT	Conf. univ. dr. 
Petru Ștefan Ionescu	Director al Centrului de Relații Internaționale,
Coordonator Instituțional Erasmus			
AVIZAT	Conf.univ.dr. Muntean Andreea	Prorector			
	Conf.univ.dr.
Scheau Ioan	Președinte Comisia pentru învățământ, evaluarea calității, strategii, dezvoltare și promovare instituțională			
	Conf.univ.dr.
Hurbean Ada	Președinte Comisia juridică			

INDICATORUL APROBĂRILOR ȘI AL REVIZIILOR

Nr. crt.	Ediția	Revizia	
Data aprobării în Senat

1.	1	1	27.05.2015	
2.	2	0	21.07.2017	
3.	2	1	28.06.2018	

CENTRUL DE RELAŢII INTERNAŢIONALE
BIROUL ERASMUS+ ŞI ACORDURI INTERNAŢIONALE

I. CADRUL LEGAL

Art. 1. Mobilitatea studenților, a personalului didactic, didactic auxiliar și de cercetare și a personalului nedidactic din Universitatea “1 Decembrie 1918” din Alba Iulia prin Programul european Erasmus+ se desfășoară conform prevederilor cuprinse în: 
a)	Regulamentul (UE) nr. 1288/2013 al Parlamentului European și al Consiliului din 11 decembrie 2013 de instituire a acțiunii “Erasmus+”: Programul Uniunii pentru educație, formare, tineret și sport și de abrogare a Deciziilor nr. 1719/2006/CE, nr. 1720/2006/CE și nr. 1298/2008/CE;
b)	Ghidul programului Erasmus +, versiunea valabilă pentru fiecare an în curs; 
c)	Apelul național anual disponibil pe www.erasmusplus.ro; 
d)	Carta Universitară Erasmus – extinsă a Universității “1 Decembrie 1918” din Alba Iulia cu nr. 223983-EPP-1-2014-1-RO-EPPKA3-ECHE;
e)	Memorandumul de înțelegere între guvernul României și guvernele din Norvegia, Islanda și Liechtenstein pentru implementarea Mecanismului Financiar al Spațiului Economic European (SEE) 2014-2021;
f)	OMEC 3617 din 2005 privind aplicarea sistemului de credite transferabile ECTS în învățământul superior;
g)	OMEC 3714 din 29.03.2005 privind introducerea Suplimentului de Diplomă;
h)	Ordinul MECS nr. 4238 din 17.06.2015 privind înființarea și funcționarea Birourilor Erasmus+ în instituțiile de învățământ superior acreditate;
i)	Regulamentul de organizare și funcționare a Biroului Erasmus+ și Acorduri Internaționale din Universitatea  „1 Decembrie 1918” din Alba Iulia;
j)	Carta Universității „1 Decembrie 1918” din Alba Iulia;
k)	Contractele anuale încheiate între Agenția Națională pentru Programe Comunitare în Domeniul Educației și Formării Profesionale (ANPCDEFP) și Universitatea „1 Decembrie 1918” din Alba Iulia;
l)	Hotărârea Senatului Universității întrunit în data de 14.12.2016 privind aprobarea structurii de personal;
m)	Legea educației naționale nr. 1/ 2011, cu modificările și completările ulterioare;
n)	OMECTS nr. 3223 din 8 februarie 2012, pentru aprobarea Metodologiei de recunoaștere a perioadelor de studii efectuate în străinătate;
o)	Ordin comun MECTS – MMFPS nr.4469/12.06.2012/nr.1804/03.07.2012 privind aprobarea Metodologiei de utilizare a instrumentelor Europass și Youthpass și a Metodologiei-cadru cu privire la serviciile de consiliere și orientare a carierei pe tot parcursul vieții;
p)	Ghidul de utilizare ECTS al Uniunii Europene, versiunea 2009;
q)	OUG nr. 34/2017 privind gestionarea financiară a fondurilor externe nerambursabile aferente Mecanismului Financiar Spațiul Economic European 2014-2021 și Mecanismul Financiar Norvegian 2014-2021.

II. TIPURI DE MOBILITATE

Art. 2. (1) Programul Erasmus +, Acțiunea-cheie 1 – Proiecte de mobilitate pentru studenții și personalul din învățământul superior este un program finanțat de Comisia Europeană, gestionat în România de Agenția Națională pentru Programe Comunitare în Domeniul Educației și Formării Profesionale (ANPCDEFP), care are drept obiectiv să contribuie prin învățarea de-a lungul vieții la dezvoltarea Uniunii Europene ca o societate avansată bazată pe cunoaștere, capabilă de o creștere economică durabilă însoțită de o creștere cantitativă și calitativă a numărului locurilor de muncă și de o mai mare coeziune socială, asigurând în același timp o bună protecție a mediului pentru generațiile viitoare. În special, programul are ca scop favorizarea schimburilor reciproce, cooperarea și mobilitatea între sistemele de educație și de formare profesională din cadrul Uniunii Europene, astfel încât acestea să devină un model de calitate la nivel mondial. 
(2) Programul ERASMUS + cuprinde, pentru învățământul superior, următoarele tipuri de acțiuni de mobilitate în cadrul KA103 și KA107: 
a)	Acțiuni de mobilitate a studenților pentru studii;
b)	Acțiuni de mobilitate a studenților pentru stagii;
c)	Acțiuni de mobilitate a personalului în scopuri didactice;
d)	Acțiuni de mobilitate a personalului pentru formare. 
(3) Mecanismul Financiar al Spațiului Economic European acoperă mai multe programe de finanțare, care au ca scop reducerea discrepanțelor sociale și economice între țările SEE și consolidarea cooperării dintre statele donatoare (Norvegia, Islanda și Liechtenstein) și țările beneficiare ale finanțării. Instituția care coordonează în România întreaga programare și gestionare a granturilor SEE este Ministerul Fondurilor Europene. Agenția Națională pentru Programe Comunitare în Domeniul Educației și Formării Profesionale (ANPCDEFP) a fost desemnată ca Operator de Program pentru programul de “Educație, Burse, Ucenicie și Antreprenorialul Tinerilor în România”, care se adresează în special învățământului superior.
(4) Mecanismul Financiar al Spațiului Economic European (SEE) și Mecanismul Financiar Norvegian, prin acțiunea Proiecte de mobilitate pentru studenți și personal din universități finanțează mobilități ale studenților și ale personalului didactic și nedidactic din universitățile din Romania posesoare a Cartei Erasmus aprobată de Comisia Europeană.
(5) Acțiunile de mobilitate a studenților pentru studii reprezintă perioada de studiu în străinătate la o instituție de învățământ superior (IIS) parteneră. Aceasta poate să includă, de asemenea, o perioadă de stagiu.
(6) Acțiunile de mobilitate a studenților pentru stagii pot fi desfășurate în cadrul unor instituții de învățământ superior partenere din străinătate sau la un loc de muncă în străinătate, fiind sprijinite pe durata ciclului scurt, primului ciclu, a celui de-al doilea și a celui de-al treilea ciclu și în termen de maxim un an de la absolvire.
(7) Mobilitatea personalului didactic, didactic auxiliar și de cercetare și a personalului nedidactic – cu scop de formare sprijină dezvoltarea profesională a personalului didactic și nedidactic din instituțiile de învățământ superior, sub forma unor evenimente de formare în străinătate (cu excepția conferințelor) și a unor perioade de observare directă la locul de muncă/formare într-o instituție de învățământ superior parteneră sau într-o altă organizație relevantă din străinătate. 
 (8) Mobilitatea personalului didactic pentru perioade de predare permite cadrelor didactice din instituțiile de învățământ superior sau personalului din întreprinderi să predea la o instituție de învățământ superior parteneră din străinătate. Mobilitatea personalului în scopul predării poate avea loc în orice domeniu/disciplină academică.

III. CRITERII DE ELIGIBILITATE

Art. 3. Conform Ghidului programului Erasmus +, studenții depun cererea de participare la propriile instituții de învățământ superior care efectuează selecția participanților la acțiunea de mobilitate. În cadrul Universității „1 Decembrie 1918” din Alba Iulia, selecția studenților pentru o acțiune de mobilitate pentru studii și/sau stagii se realizează ținând cont de următoarele criterii de eligibilitate:
a.	Studenții sunt înscriși într-o instituție de învățământ superior și la programe de studii care conduc la obținerea unei diplome sau a unei alte calificări recunoscute la nivel terțiar (până la nivelul doctoratului inclusiv). În cazul activităților de mobilitate pentru studii, studenții trebuie să fie înscriși cel puțin în al doilea an de studii universitare de licență. Pentru stagii, această condiție nu se aplică.
b.	Proaspeții absolvenți de învățământ superior pot participa la stagii. Proaspeții absolvenți pot să fie selectați de către instituția de învățământ superior din care fac parte în timpul ultimului an de studiu și trebuie să efectueze și să finalizeze stagiul în străinătate în termen de un an de la absolvire.
c.	Același student poate beneficia de granturi de mobilitate de până la 12 luni pentru fiecare ciclu de studii, indiferent de numărul și tipul activităților de mobilitate (experiența anterioară în cadrul programului Erasmus – LLP se ia în considerare la calcularea perioadei de 12 luni pentru fiecare ciclu de studii). Durata unui stagiu pentru noii absolvenți se ia în considerare la calcularea perioadei maxime de 12 luni a ciclului în care se depune cererea de participare la stagiu.

Art. 4. Conform instrucțiunilor Programului SEE, studenții depun cererea de participare la propriile instituții de învățământ superior care efectuează selecția participanților la acțiunea de mobilitate. În cadrul Universității „1 Decembrie 1918” din Alba Iulia, selecția studenților pentru o acțiune de mobilitate pentru studii și/sau stagii se realizează ținând cont de următoarele criterii de eligibilitate:
a)	Mobilitatea studenților pentru studii și a personalului pentru predare se bazează pe acordurile bilaterale (interinstituţionale) dintre instituţiile de învățământ superior participante, ambele trebuind să dețină o Cartă Erasmus. 
b)	Pentru studenti, instituția de origine trebuie sa asigure recunoașterea totală a perioadei de mobilitate,  folosind creditele ECTS. Recunoașterea se va face pe baza Contractului de studiu/de formare care trebuie aprobat de toate pârțile înaintea începerii perioadei de mobilitate. În cazul special al unei perioade de plasament care nu este inclusă în curriculum-ul studentului, instituţia care îl trimite trebuie să recunoască acest plasament cel puţin prin intermediul Suplimentului la diplomă. Se încurajează folosirea documentelor Europass pentru mobilitate. 
c)	Studentul trebuie să fie înscris într-o instituție de învățământ superior care deține o Cartă Erasmus (extinsă, pentru plasamente) şi să fie înscris la studii universitare care se încheie cu o diplomă recunoscută sau cu o altă calificare recunoscută de nivel  superior (ciclurile de licență, masterat și doctorat).
d)	Studentul trebuie să fie înscris cel puțin în al doilea an de studii – ciclul I. Pentru plasamente, aceasta condiție nu se aplică.
e)	Studenții beneficiari ai unui grant de mobilitate în cadrul Apelului curent al ANPCDEFP, nu sunt eligibili pentru obținerea unui nou grant finanțat prin Mecanismul financiar SEE;
f)	Mobilitățile finanțate prin Mecanismul financiar SEE pentru cadrele didactice, didactice auxiliare sau personal nedidactic pot fi efectuate doar o singură dată pe perioada de implementare a programului în România, astfel o persoană care a primit un grant în cadrul Apelului ANPCDEFP curent nu mai poate beneficia de un alt grant în cadrul aceluiași program.

Art. 5. 1) La acțiunile de mobilitate a personalului pentru predare poate participa personalul angajat într-o instituție de învățământ superior sau în orice organizație publică sau privată pe piața forței de muncă sau în domeniile educației, formării și tineretului (inclusiv doctoranzi angajați). 
(2) Se acordă prioritate cadrelor care pleacă pentru prima dată în cadrul acestui program în condițiile îndeplinirii criteriilor de limbă conform Cadrului European de Referință, nivel minim B1 (în conformitate cu acordurile bilaterale Erasmus+ încheiate cu partenerii internaționali) precum și acelor mobilități care contribuie la consolidarea și extinderea legăturilor între departamente, centre/birouri și facultăți și vor pregăti noi proiecte de cooperare. Conform recomandărilor Ghidului Erasmus+ și celor ale ANPCDEFP, un cadru didactic, didactic auxiliar și de cercetare și a personalului nedidactic poate beneficia de maxim 2 stagii de mobilitate în fiecare an universitar.
 Cel puțin unul dintre stagiile Erasmus + efectuate de către cadrele didactice trebuie să fie acțiuni de mobilitate pentru predare. 
Candidații, studenți sau personal angajat, care își retrag candidatura după ce au fost acceptați pentru o acțiune de mobilitate Erasmus + își pierd prioritatea la selecția din următorii trei ani universitari. 

IV.  SELECŢIA CANDIDAŢILOR

Art. 6. (1) În cazul mobilităților de formare selecția personalului didactic, didactic auxiliar și de cercetare și a personalului nedidactic se va desfășura în mod centralizat la nivelul Universității, pentru acțiunile cheie KA103 (Erasmus+ cu țările Programului) și KA107 (Erasmus+ cu țările Partenere). În cazul selecției candidaților pentru acțiuni de mobilitate a personalului în scopuri didactice și a studenților pentru acțiuni de mobilitate pentru studii sau stagii de practică, în cadrul acțiunii cheie KA103, comisiile de selecție sunt organizate la nivelul fiecărei Facultăți, cu implicarea conducerii acestora (Decan, Prodecan, Director de Departament, Coordonator Erasmus pe Facultate sau reprezentanții acestora).
(2) La înscrierea în concurs, fiecare candidat la mobilitate va putea exprima maximum 3 opțiuni, pentru același spațiu lingvistic, chiar dacă universitățile de destinație sunt partenere în cadrul unor acorduri inițiate de facultăți diferite. În acest sens el va depune un singur dosar, la prima opțiune. Opțiunile și listele cu rezultatele parțiale vor fi centralizate la nivelul Biroului Erasmus+ și Acorduri Internaționale. 
(3) În cazul acțiunilor de mobilitate a personalului în scopuri didactice și a studenților pentru acțiuni de mobilitate pentru studii sau stagii de practică în cadrul acțiunii cheie KA103 (cu țările programului), Biroul Erasmus+ prin intermediul Comisiei de Management Erasmus alocă un anumit număr de mobilități fiecărei Facultăți, proporțional cu numărul de cadre didactice titulare angajate și a studenților înmatriculați (în funcție de fiecare acțiune), alocarea mobilităților având în vedere și criteriul past performance (numărul de mobilități efectuate cu succes în anul academic anterior), în limita fondurilor alocate acestei acțiuni de către ANPCDEFP. 
(4) În cazul acțiunilor de mobilitate a personalului în scopuri de formare, Biroul Erasmus+ prin intermediul Comisiei de Management Erasmus alocă granturile pentru acțiuni de mobilitate de formare între cadrele didactice interesate și personalul administrativ direct proporțional cu numărul de candidați în cadrul fiecărui proces de selecție realizat pe durata contractelor instituționale Erasmus cu ANPCDEFP.
(5) Prevederile alineatelor 1, 2 și 3 se aplică corespunzător pentru procesul de selecție a candidaților la obținerea granturilor finanțate prin Mecanismul financiar SEE, ținându-se cont de tipul mobilităților finanțate prin contractul instituțional, dar și de domeniile științifice prevăzute în acordurile bilaterale cu instituțiile partenere SEE. Acțiunile de mobilitate în cadrul Mecanismului Financiar SEE și Mecanismului Financiar Norvegian se pot implementa doar în domeniile stabilite în cadrul acordurilor bilaterale.
Art. 7. (1) Comisia de selecție este numită prin decizia Rectorului Universității și este aprobată de către Consiliul de Administrație.
(2) Pentru selecția studenților, Comisia de selecție va fi propusă de către Decanul fiecărei facultăți, fiind alcătuită din minim patru persoane: Coordonator Erasmus pe facultate/departament/specializare – în calitate de președinte, un cadru didactic din cadrul facultății, un cadru didactic de specialitate pentru evaluarea capacității de exprimare în limba străină și un reprezentant al studenţilor; fiecare membru al comisie de selecţie va da o declarație privind evitarea conflictului de interese; un angajat al Biroului Erasmus+ și Acorduri Internaționale va îndeplini funcția de secretar. Comisia se numește pe o perioadă de maxim 1 an.
(3) Pentru selecția personalului didactic, didactic auxiliar și de cercetare și a personalului nedidactic în scopuri de formare, la nivel central, Comisia de selecție va fi formată din Prorector I - în calitate de președinte, Coordonatorul Instituțional Erasmus, Coordonator Erasmus pe Facultate, reprezentanți din minimum trei Facultăți diferite (dintre coordonatorii Erasmus departamentali), un reprezentant al Departamentului de Filologie, în calitate de membri. Un angajat al Biroului Erasmus+ și Acorduri Internaționale va îndeplini funcția de secretar. Fiecare membru al Comisiei va semna o declarație pe proprie răspundere că nu se află în situația de conflict de interese. 
(4) În cazul selecției candidaților pentru acțiuni de mobilitate a personalului în scopuri didactice, comisia va include obligatoriu reprezentanții conducerii fiecărei facultăți (Decan, Prodecan, Director de Departament, Coordonator Erasmus pe Facultate sau în caz de incompatibilitate, un reprezentant desemnat de Consiliul Facultății).
(5) Prevederile alineatelor 1, 2 și 3 se aplică corespunzător pentru procesul de selecție a candidaților la obținerea granturilor finanțate prin Mecanismul financiar SEE.
	(6) Comisiile au următoarele atribuții: 
- primesc, înregistrează și verifică dosarele candidaților, prin intermediul unui secretar numit din partea Biroului Erasmus+ și Acorduri Internaționale;
- verifică eligibilitatea acestora;
- realizează selecția, ierarhizează candidații;
- întocmesc listele cu admiși, rezerve și respinși;
- comunică rezultatele candidaților, primesc și rezolvă contestațiile.

V. CALENDARUL SELECŢIEI

Art. 8. (1) Pentru studenții doctoranzi cu frecvență, studenții masteranzi din anul I, și studenții din anii I-IV, selecția se face, de regulă, conform calendarului următor (calendar orientativ, având în vedere constrângerile impuse de acordurile bilaterale încheiate cu partenerii internaționali cu privire la termenele de nominalizare și aplicație pentru participanții la acțiuni de mobilitate):
Începând cu 1 martie: se afișează locurile disponibile la avizierele facultăților și pe site-ul Universității, în vederea consultării acestora de către studenții interesați;
15 martie – 30 martie: înscrierea la concursul de selecție prin utilizarea platformei online a Biroului Erasmus+ și Acorduri Internaționale;
01 aprilie – 15 aprilie: desfășurarea concursului de selecție, depunere și rezolvare contestații;
15 aprilie - afișarea rezultatelor finale
15 – 30 aprilie: redactarea și predarea documentelor specifice Erasmus la Biroului Erasmus+ și Acorduri Internaționale (formularul de aplicație tip solicitat de universitatea parteneră, acordul de studiu – Learning Agreement - și acordul de recunoaștere a perioadei de studiu Erasmus și foaia matricolă- dacă este cazul-) pentru studenții selectați pentru semestrul I al anului universitar următor. 
1 mai – 15 iunie: trimiterea documentelor către universitățile partenere.
(2) Pentru studenții masteranzi şi studenții doctoranzi admişi în anul I şi pentru locurile rămase neocupate în prima rundă, selecţia se face conform calendarului următor: 
1 octombrie - 15 octombrie: înscrierea la concursul de selecţie (locurile disponibile pentru aceşti studenţi sunt cele afişate cu locurile pentru studenţii din anii I-IV);
15 octombrie – 25 octombrie: desfăşurarea concursului de selecţie; 
25 – 31 octombrie: redactarea documentelor specifice Erasmus + (formularul de aplicație tip solicitat de universitatea parteneră, acordul de studiu – Learning Agreement - și acordul de recunoaștere a perioadei de studiu Erasmus și foaia matricolă - dacă este cazul) pentru studenții selectați pentru semestrul II.
01 noiembrie – 15 decembrie: trimiterea documentelor către universitățile partenere.
În măsura în care nu se ocupă toate locurile disponibile nici la această selecție, se vor putea organiza și alte sesiuni, în funcție de necesități.
(3) Calendarul selecției se aplică și în cazul procesului de selecție a beneficiarilor de granturi finanțate prin intermediul Mecanismului financiar SEE.
Art. 9. Pentru mobilitatea de predare a personalului didactic, se vor organiza două sesiuni de selecție, pentru fiecare semestru din anul universitar în curs. Facultățile pot decide un calendar semestrial  al procesului de selecție, cu obligația respectării criteriului de efectuare a minim 30% din numărul total al mobilităților distribuite până la 28 februarie, data primului raport intermediar. 
         În cazul mobilităților de predare a personalului didactic în cadrul KA107 (Erasmus+ cu țările Partenere) calendarul selecției este decis de către comisia centrală a UAB, cu obligația respectării criteriului de efectuare a minim 30% din numărul total al mobilităților până la 28 februarie, data primului raport intermediar.
Pentru mobilitatea de formare a personalul didactic, didactic auxiliar și de cercetare și a personalului nedidactic, calendarul selecției este, de regulă,  următorul (calendar orientativ, având în vedere contractele instituționale cu ANPCDEFP, cât și în funcție de prevederile acordurilor bilaterale încheiate cu partenerii internaționali):
Din 10 iunie: afișarea locurilor disponibile la avizierele facultăților, la avizierul Biroului Erasmus+ și Acorduri Internaționale și pe site-ul universității;
10 iunie – 30 iunie: înscrierea la concursul de selecție pentru mobilități care vor avea loc în semestrul I;
01 iulie – 10 iulie: desfășurarea concursului de selecție;
10 iulie – a personalul didactic, didactic auxiliar și de cercetare și a personalului nedidactic   01 decembrie – 15 decembrie: înscrierea la concursul de selecție pentru mobilități care vor avea loc în semestrul II;
15 decembrie - a personalul didactic, didactic auxiliar și de cercetare și a personalului nedidactic
În măsura în care nu se ocupă toate locurile disponibile în cursul acestor selecții, se vor putea organiza și alte sesiuni, în funcție de necesități.
Calendarul selecției se aplică și în cazul procesului de selecție a beneficiarilor de granturi finanțate prin intermediul Mecanismului financiar SEE.

VI. – CONŢINUTUL DOSARULUI DE CANDIDATURĂ

Art. 10. (1) În vederea evaluării îndeplinirii condițiilor de eligibilitate, dosarul de candidatură al studenților pentru programul ERASMUS+ sau SEE, va cuprinde:
a. formular de candidatură, în care să se precizeze maxim 3 opțiuni pentru același spațiu lingvistic;
b. Curriculum Vitae format Europass, redactat în limba în care se va desfășura stagiul, semnat și datat;
c. scrisoare de intenție, în limba în care se va desfășura stagiul, care să precizeze obiectivele concrete urmărite de candidat și rezultatele așteptate (1-2 pagini);
d. recomandare din partea unui cadru didactic, în care să fie evaluate competențele candidatului;
e.  avizul favorabil al Facultății cu privire la efectuarea stagiului Erasmus+ de studiu sau plasament; în cazul studenților Facultății de Teologie Ortodoxă este necesar acordul scris al ierarhului;
f. copie document de identitate și permis de ședere (dacă este cazul);
g. adeverință de la secretariatul Facultății cu media anului universitar precedent (media de admitere sau a semestrului încheiat pentru studenții din anul I, după caz);
h. adeverință de la secretariatul facultății care demonstrează că studentul este beneficiar al unei burse sociale (dacă este cazul);
i. adeverință medicală cu mențiunea – „Clinic sănătos. Apt pentru studii/practică în străinătate.”
j. copii ale diplomelor și certificatelor obținute de candidat în învățământul superior, considerate utile în susținerea candidaturii (documente opționale, de ex. diplome de participare la sesiuni de comunicări științifice, la concursuri și competiții, certificate care sa ateste participarea la activități de cercetare sau servicii sociale/voluntariat etc.);
k. declarație pe propria răspundere cu privire la stagiile Erasmus efectuate în ciclul de studii corespunzător opțiunii prezente;
l. un dosar cu șină.
(2) Pentru studenții care s-au transferat la Universitatea noastră de la alte Universități și care nu au media anului universitar precedent încheiată, dar au media ultimului semestru încheiat, se va lua în calcul aceasta din urmă, așa cum prevede Regulamentul de selecție al mobilităților pentru studenții de anul I. De asemenea pentru studenții aflați la continuare de studii, sau a studenților din primul an și care participă la o selecție înainte de încheierea primului semestru, se va lua în calcul media de admitere.
(3) Depunerea unor dosare incomplete sau după expirarea termenului limită stabilit determină eliminarea candidatului.
Art. 11. (1) Dosarul de candidatură al cadrelor didactice pentru mobilități Erasmus+ sau SEE de predare conține formularul de candidatură în care candidații precizează: universitatea parteneră aleasă ca destinație, motivația, modul de valorificare a rezultatelor stagiilor anterioare Erasmus+ cât și a stagiului ales, scorul anual de cercetare, descrierea activităților efectuate în ultimele 12 luni pentru internaționalizarea UAB, activitățile de coordonare sau de tutoriat a studenților Erasmus+ incoming sau outgoing pe parcursul ultimului an academic, propunere program de predare (Staff mobility agreement for teaching).
(2) Dispozițiile art. 10, al. 2 și 3 se aplică în mod corespunzător.
Art. 12. (1) Dosarul de candidatură pentru mobilități Erasmus+ sau SEE de formare a personalului didactic, didactic auxiliar și de cercetare și a personalului nedidactic, conține formularul de candidatură în care candidații precizează: universitatea parteneră aleasă ca destinație, motivația, modul de valorificare a rezultatelor stagiilor anterioare Erasmus+ și a stagiului ales, descrierea activităților efectuate în ultimele 12 luni pentru internaționalizarea UAB, propunere program de formare (Staff mobility agreement for trening).
(2) Dispozițiile art. 10, al. 3 se aplică în mod corespunzător.

VII. CRITERIILE DE SELECŢIE

Art.13. Testul de limbă străină. Comisia Europeană va pune la dispoziția studenților un instrument lingvistic online cu scopul de a evalua nivelul de competență în limba pe care aceștia o vor folosi pentru a studia sau pentru a efectua stagii în străinătate. Acest test este obligatoriu pentru toate activitățile de mobilitate a studenților atât înainte de plecarea în mobilitate, cât și după efectuarea stagiului.
Art. 14. (1) Interviul de selecție va fi organizat centralizat la nivelul universității pentru activitățile de mobilitate a personalului angajat pentru activități de mobilitate în scop de formare în cadrul acțiunilor KA103 și KA107. Pentru activitățile de mobilitate pentru predare și a activitățile de mobilitate pentru studii și stagii de practică pentru studenți, interviul de selecție este organizat de către comisii formate din reprezentanții conducerii fiecărei Facultăți (Decan, Prodecan, Director de Departament, Coordonator Erasmus pe Facultate, Coordonatori Departamentali), pentru acțiunea KA103 (Erasmus+ cu țările Programului). În cazul activităților de mobilitate pentru predare și a activitățile de mobilitate pentru studii și stagii de practică pentru studenți în cadrul acțiunii KA107 (Erasmus+ cu țările Partenere), interviul de selecție este organizat centralizat la nivelul universității.
Lista candidaților și data, ora și locul unde se vor desfășura interviurile vor fi afișate la avizierul Centrului de Relații Internaționale, la avizierele facultăților și pe site-ul UAB.
Interviul va urmări evaluarea capacității de exprimare orală în limba străină, motivarea, interesul profesional dar și cunoștințele elementare necesare unei bune desfășurări a mobilității. În situația în care, din motive obiective, un candidat nu poate participa la interviu, se va organiza interviu online, la o data și oră convenite de comisie împreună cu acesta. 
(2) În cazul mobilităților implementate în cadrul Mecanismului Financiar European SEE și a Mecanismului Financiar Norvegian, comisiile de selecție vor implementa principiul discriminării pozitive, sub forma acordării unui punctaj suplimentar pentru candidații proveniți din medii defavorizate, cu nevoie speciale sau de etnie rromă.
(3) În conformitate cu prevederile Ghidului de implementare a proiectelor de mobilitate finanțate prin Mecanismului Financiar European SEE și a Mecanismului Financiar Norvegian, Biroul Erasmus+ va asigura publicarea pe site-ul instituției și diseminarea în cadrul Facultăților și a organizațiilor studențești, în mediile online a procedurii de selecție, criteriilor specifice, incluzând prioritatea acordată persoanelor provenite din medii defavorizate, numărul de mobilități disponibile pe țări și instituții partenere, etapele procesului de selecție, procedura de contestații și valoarea granturilor. 
Art. 15. Departajarea studenților se va face pe baza unui punctaj, calculat astfel:
a.	Media ponderată a anului universitar precedent (sau media de admitere sau a semestrului încheiat pentru studenții din anul I), reprezentând 20% din punctajul final, astfel:
Între 9,01 și 10: 2 puncte
Între 8,01 și 9: 1,5 puncte
Între 7,01 și 8: 1 puncte
Între 6 și 7: 0,5 puncte
b.	Nota la interviul de selecție, unde se analizează și conținutul dosarului de candidatură și a scrisorii de intenție. Astfel, se pot obține maxim 10 puncte pentru formularea clară a obiectivelor în proiectul de studiu, descrierea modului de valorificare a cunoștințelor și competențelor dobândite în urma mobilității, reprezentând 40% din punctajul final, astfel:
Între 9,01 și 10: 4 puncte
Între 8,01 și 9: 3 puncte
Între 7,01 și 8: 2 puncte
Între 6 și 7: 1 punct
c.	Nota acordată pentru conținutul scrisorii de intenție, reprezentând 20% din punctajul final, astfel:
Între 9,01 și 10: 2 puncte
Între 8,01 și 9: 1,5 puncte
Între 7,01 și 8: 1 puncte
Între 6 și 7: 0,5 puncte
d.	Nota acordată pentru evaluarea competențelor lingvistice relevante, reprezentând 20% din punctajul final, astfel:
Între 9,01 și 10: 2 puncte
Între 8,01 și 9: 1,5 puncte
Între 7,01 și 8: 1 puncte
Între 6 și 7: 0,5 puncte
e.	Candidații de etnie rromă, precum și persoanele provenite din medii defavorizate sau cu dizabilități, beneficiază de un punctaj suplimentar de 2 puncte, în cazul selecțiilor pentru mobilități implementate în cadrul Mecanismului Financiar European SEE și  a Mecanismului Financiar Norvegian.
Se mai acordă puncte pentru:
Diplome, certificate, distincții obținute în învățământul superior (ex. Diplome de participare la sesiuni de comunicări științifice, la concursuri și competiții, certificate care să ateste participarea la activități de cercetare sau servicii sociale/voluntariat etc.) – 1 punct pentru fiecare diplomă/certificat.
Art. 16. Departajarea cadrelor didactice pentru mobilități de predare se va face pe baza unui punctaj, calculat astfel:
a. Depunerea unui plan în care se specifică modul de valorificare a rezultatelor stagiilor de predare anterioare (dacă este cazul), cât și a stagiului propus – 10 puncte, având în vedere următoarele criterii: până la 2 puncte pentru dobândirea unor noi metode de predare/formare/bune practici și implementarea lor în cadrul UAB; până la 2 puncte pentru consolidarea cooperării cu organizația parteneră; până la 2 puncte pentru crearea efectelor de multiplicare, cum ar fi dezvoltarea de curriculum, cursuri comune, rețele academice, proiecte de cercetare; până la 2 puncte pentru contribuția la creșterea calitativă și cantitativă a fluxurilor de mobilități pentru studenți și angajați către instituția parteneră; până la 2 puncte pentru contribuția la internaționalizarea UAB.
b. Activitate de coordonare sau de tutoriat a studenților Erasmus incoming sau outgoing pe parcursul ultimului an academic -10 puncte, distribuite astfel: 4 puncte pentru coordonarea/activitățile de predare (tutoriat) pentru 1-2 studenți incoming/outgoing; 5 puncte pentru coordonarea/ activitățile de predare (tutoriat) pentru 3 studenți incoming/outgoing; 6 puncte pentru coordonarea/ activitățile de predare (tutoriat) pentru 4 studenți incoming/outgoing; 7 puncte pentru coordonarea/ activitățile de predare (tutoriat) pentru 5 studenți incoming/outgoing; 8 puncte pentru coordonarea/ activitățile de predare (tutoriat) pentru 6 studenți incoming/outgoing; 9 puncte pentru coordonarea/ activitățile de predare (tutoriat) pentru 7-10 studenți incoming/outgoing; 10 puncte pentru coordonarea/ activitățile de predare (tutoriat) pentru mai mult de 10 studenți incoming/outgoing.
d. Punctajul privind activitatea de cercetare științifică extras din Baza de date a cercetării pentru anul anterior, cu descrierea sintetică a activității, astfel: pentru un scor al activității de cercetare științifică de 1-50 se acordă 4 puncte; 51-100 se acordă 5 puncte; 101-150 se acordă 6 puncte; 151-200 se acordă 7 puncte; 201-250 se acordă 8 puncte; 251-400 se acordă 9 puncte; peste 401 se acordă 10 puncte.
e. Descrierea activităților efectuate în ultimele 12 luni pentru internaționalizarea UAB - 10 puncte, având în vedere următoarele criterii: până la 2 puncte pentru crearea de noi parteneriate în domeniul educației și cercetării, până la 2 puncte pentru impactul asupra activității de cercetare (organizarea de conferințe, proiecte de cercetare comune, etc.), până la 2 puncte pentru promovarea vizibilității internaționale a UAB; până la 2 puncte pentru crearea de parteneriate strategice internaționale; până la 2 puncte pentru dezvoltarea unor proiecte comune cu finanțare internațională în domeniul educațional și de cercetare.
f. Aprecierea competențelor lingvistice ale candidatului în cadrul interviului care va urmări evaluarea capacității de înțelegere și exprimare orală în limba străină, motivarea, interesul profesional dar și cunoștințele elementare necesare unei bune desfășurări a mobilității (cunoașterea unor informații de bază despre instituția gazdă, a activităților de cooperare dintre cele două instituții partenere, etc.). Pentru nota de la interviul de selecție se va face media aritmetică dintre punctajele obținute pentru următoarele criterii: se pot obține maxim 10 puncte pentru aprecierea competențelor lingvistice, maxim 10 puncte pentru motivarea și interesul profesional în desfășurarea acțiunii de mobilitate, maxim 10 puncte pentru cunoștințele elementare necesare unei bune desfășurări a mobilității.
Art. 17. Departajarea candidaților – personalului didactic, didactic auxiliar și de cercetare și a personalului nedidactic - pentru mobilități de formare se va face pe baza unui punctaj, calculat astfel:
1. Proiect de valorificare a stagiului – 10 puncte, până la 2 puncte pentru dobândirea unor noi metode desfășurare a activităților manageriale și/sau administrative, bune practici și implementarea lor în cadrul UAB; până la 2 puncte pentru consolidarea cooperării cu organizația parteneră; până la 2 puncte pentru crearea efectelor de multiplicare, rețele academice, contribuția la proiecte de cercetare; până la 2 puncte pentru contribuția la creșterea calitativă și cantitativă a fluxurilor de mobilități pentru studenți și angajați către instituția parteneră; până la 2 puncte pentru contribuția la internaționalizarea UAB.
2. Descrierea activităților efectuate în ultimele 12 luni pentru internaționalizarea UAB - 10 puncte, având în vedere următoarele criterii: până la 2 puncte pentru implicarea în parteneriate din domeniul educației și cercetării (acorduri de parteneriat în domeniul schimbului inter bibliotecar, acorduri bilaterale Erasmus în vederea promovării mobilităților incoming și outgoing etc.), până la 4 puncte pentru impactul asupra activității administrative și de management la nivelul UAB, până la 2 puncte pentru promovarea vizibilității internaționale a UAB; până la 2 puncte pentru dezvoltarea unor proiecte comune cu finanțare internațională în domeniul educațional și de cercetare (aplicații în cadrul acțiunilor KA103, KA107, KA2, etc.).
3. Aprecierea competențelor lingvistice ale candidatului în cadrul interviului care va urmări evaluarea capacității de înțelegere și exprimare orală în limba străină, motivarea, interesul profesional dar și cunoștințele elementare necesare unei bune desfășurări a mobilității (cunoașterea unor informații de bază despre instituția gazdă, a activităților de cooperare dintre cele două instituții partenere, etc.). Pentru nota de la interviul de selecție se va face media aritmetică dintre punctajele obținute pentru următoarele criterii: se pot obține maxim 10 puncte pentru aprecierea competențelor lingvistice, maxim 10 puncte pentru motivarea și interesul profesional în desfășurarea acțiunii de mobilitate, maxim 10 puncte pentru cunoștințele elementare necesare unei bune desfășurări a mobilității.
Art. 18. Comisia de selecție va proceda la ierarhizarea candidaților în funcție de îndeplinirea criteriilor anunțate. Listele afișate vor cuprinde candidații admiși (în funcție de rezultatele obținute și de ordinea preferințelor exprimate în scrisoarea de motivare), candidații aflați pe lista de rezerve, candidații respinși, având termen pentru contestație de 5 zile lucrătoare de la afișarea rezultatelor. Contestația se soluționează în două etape, în termen de 15 zile de la depunerea contestației, astfel: în prima etapă comisia contestația este soluționată de către o comisie desemnată de către Rectorul Universității și formată dintr-un coordonator Erasmus și un reprezentant al Centrului de Relații Internaționale, altul decât cel care a avut calitatea de secretar. În cazul respingerii contestației de către comisie, în prima etapă, aceasta este transmisă unei comisii desemnată de către Rectorul Universității și formată din Prorectorul II al Universității și decanii celor cinci Facultăți existente în structura Universității. Dacă și în această etapă contestația este respinsă, această decizie este finală. Admiterea contestației în oricare dintre cele două etape, este considerată decizia finală prin acordarea grantului de mobilitate participantului. Comisia de selecție va întocmi un proces-verbal al concursului de selecție, la care vor fi anexate cele trei liste (admiși, rezerve, respinși). În cazul în care unul dintre titulari renunță la locul ocupat prin concurs, acesta va depune o cerere scrisă în acest sens. Locul său poate fi ocupat doar de către un candidat aflat pe lista de rezervă.  În cazul în care nu au fost ocupate toate locurile scoase la concurs, se va organiza o altă selecție. 
Art. 19. Prioritățile în selectarea candidaților pot fi stabilite anual prin hotărâre a Consiliului de Administrație, în funcție de recomandările ANPCDEFP, precum și de către Consiliile Facultăților în baza criteriilor proprii. 

VIII. PREGĂTIREA MOBILITĂŢII

Art. 20. (1) După anunțarea rezultatelor selecției, candidații admiși vor completa documentația cerută de instituția parteneră, în limba în care se vor desfășura cursurile/predarea/programul de formare, și anume formularul de aplicație al universității partenere, cererea de cazare, cererea pentru urmarea unor cursuri de limbă, etc. În cazul studenţilor care au fost selectați pentru un stagiu de studiu, aceştia vor completa împreună cu coordonatorul departamental și cu coordonatorul pe Facultate, Acordul de studii (Learning Agreement), Acordul de recunoaștere de studii în Universitatea de origine și Situaţia şcolară (Transcript of Records), după caz. Studenții care au fost selectați pentru un stagiu de practică vor completa împreună cu coordonatorii departamentali și cu coordonatorul pe Facultate acordul de practică (Training Agreement) și acordul de recunoaștere a practicii în Universitatea de origine, după caz. Granturile acordate studenților selectați sunt condiționate de acceptul instituțiilor partenere în vederea efectuării acțiunilor de mobilitate pentru studii sau stagii. Astfel, obținerea grantului pentru o acțiune de mobilitate de studiu sau plasament, în urma procesului de selecției nu garantează primirea scrisorii de acceptare de la instituția gazdă, scrisoarea de acceptare fiind supusă exclusiv criteriilor și condițiilor impuse de către instituția parteneră.
(2) Biroul Erasmus+ și Acorduri Internaționale va transmite dosarele completate ale studenților la Universitățile partenere, urmând să se primească invitația/acceptul de la Universitatea parteneră și pachetul de informații (dacă este cazul). 
Art. 21. (1) Înainte de plecarea în mobilitate, beneficiarii granturilor vor semna cu Universitatea contractul financiar Erasmus + sau SEE și anexele sale, prin care va fi plătit grantul. Participanții la mobilități vor fi conștientizați de către membrii Biroului Erasmus+ și Acorduri Internaționale și/sau Coordonatorul Instituțional Erasmus, referitor la respectarea întocmai, pe parcursul desfășurării mobilității, a condițiilor contractuale privind perioada mobilității, durata, domeniul de studiu/formare/predare și raportarea către instituția de origine.
(2) Cuantumul sprijinului financiar Erasmus +  sau SEE va fi definitivat în momentul semnării contractului financiar, candidații trebuind să fie informați cu privire la necesitatea de a cofinanța o parte din cheltuielile de mobilitate. Grantul Erasmus destinat mobilităților Erasmus + nu este menit să acopere toate costurile mobilității, ci reprezintă doar o contribuție la costul călătoriei și al subzistenței. Fiecare student selectat pentru o mobilitate pentru studiu sau stagiu de practică va beneficia de un grant în cuantum egal cu granturile financiare stabilite de către ANPCDEFP prin contractul instituțional încheiat cu UAB.
(3) Grantul Erasmus este exprimat și plătit în Euro beneficiarului. 
(4) Pentru studenții cu oportunități reduse (cei care beneficiază de bursă socială) care efectuează o mobilitate de studiu (SMS) la granturile corespunzătoare se adaugă 200 EUR/lună. Această prevedere nu se aplică în cazul mobilităților pentru stagii.
(5) Cuantumul sprijinului financiar SEE va fi definitivat în momentul semnării contractului financiar, candidații trebuind să fie informați cu privire la necesitatea de a cofinanța o parte din cheltuielile de mobilitate. Grantul SEE destinat mobilităților Erasmus nu este menit să acopere toate costurile mobilității, ci reprezintă doar o contribuție la costul călătoriei și al subzistenței. Fiecare student selectat pentru o mobilitate pentru studiu sau plasament va beneficia de un grant în cuantum egal cu granturile financiare stabilite de către ANPCDEFP prin contractul instituțional încheiat cu UAB.
(6) Cuantumul sprijinului financiar SEE în cazul mobilităților personalului angajat, va fi definitivat în momentul semnării contractului financiar, cu respectarea condițiilor impuse în cadrul Apelului Național SEE.
(7) Grantul SEE este exprimat și plătit în Lei beneficiarului, rata de schimb valutar fiind stabilită la cursul prevăzut în contractul instituțional al Universității cu ANPCDEFP.

IX. PERIOADE DE STAGIU ÎN CADRUL MOBILITĂŢII

Art. 22. (1) Perioada minimă de studiu este de 3 luni și cea maximă de 12 luni/, iar cea de plasament între 2 și 12 luni. Există posibilitatea unei mobilități combinate, dacă aceasta a fost planificată, formată din luni de studiu și luni de plasament, finanțată cu grantul corespunzător mobilității de studiu. Pentru acest tip de mobilitate se vor aplica regulile menționate pentru mobilitatea de studiu.
	(2) Pentru studenții care beneficiază de mobilitate în ultimul an de studii, se recomandă mobilitatea de un semestru, de 3 – 5 luni în primul semestru al anului universitar.
 Art. 23. Orice revizuire adusă unui Acord de studii/plasament, care se consideră necesară în momentul în care studentul ajunge pentru prima dată la instituția/organizația gazdă, trebuie finalizată în decurs de o lună de la sosirea studentului. Orice modificări ulterioare aduse Acordului de studii/plasament, care sunt necesare, trebuie convenite de toate cele trei părți implicate (instituția/organizația de origine, instituția/organizația gazdă și beneficiar) și realizate prompt. Disciplinele din Acordul de studiu la care se va renunța și cele care vor fi nou alese vor fi menționate pe a doua pagină a Acordului (Changes to the original proposed study programme/learning agreement). 
Art. 24. Studentul aflat în mobilitate Erasmus+ care beneficiază de bursă în România va continua să primească suma la valoarea integrală pe perioada studiilor în străinătate, dacă este îndreptățit în continuare să o primească.
Drepturile câștigate ca student la Universitatea de origine, respectiv subvenția de studiu, bursele de studiu, bursele sociale, bursele de excelență, alte drepturi sau facilități, nu se pot retrage pe perioada stagiului Erasmus + sau din cauza participării la Programul Erasmus+. 
	Art. 25. (1) Obiectivele mobilităților cu scop de predare a personalului didactic sunt:
a.	Să permită studenților care nu pot să participe într-un plan de mobilități să beneficieze de cunoștințele și expertiza unui personal academic din universități, din alte tari europene;
b.	Să promoveze schimbul de expertiză și experiență în ceea ce privește metodologia de predare;
c.	Să încurajeze universitățile să își extindă și să își îmbogățească conținutul cursurilor pe care le oferă.
(2) Instituțiile implicate în schimbul de personal didactic universitar trebuie să fi încheiat în prealabil un acord inter-instituțional, care să specifice atât numărul cadrelor didactice care se vor deplasa, cât și numărul cadrelor didactice care vor fi primite, pe durata anului universitar vizat. 
(3) Instituțiile implicate în schimbul de personal didactic universitar trebuie să cadă de acord cu fiecare cadru didactic în parte, asupra unui program de predare bine determinat, înainte de plecarea în străinătate a acestuia. La sfârșitul fiecărei perioade de predare, instituția gazdă trebuie să furnizeze cadrului didactic și instituției sale de origine un certificat care să ateste că programul convenit a fost realizat. 
(4) Cerința minimă pentru o mobilitate de predare este de 8 ore de predare. Durata minimă a acestor acțiuni de mobilitate este de 2 zile, în cadrul KA103 și 5 zile, în cadrul KA107. Durata maximă este de 2 luni. Durata perioadelor de mobilitate este stabilită anual prin contractul instituțional Erasmus + încheiat cu ANPCDEFP, prin sumele aprobate pentru fiecare acțiune de mobilitate, cu respectarea numărului minim al acțiunilor de mobilitate impuse contractual.
Art. 26. (1) Mobilitatea cadrelor didactice, didactic auxiliare și de cercetare și a celor nedidactice în scop de formare se face în baza unui acord încheiat între Universitatea de origine și instituția gazdă. Condiția esențială pentru acordarea oricărui grant o reprezintă respectarea unui plan de lucru convenit de către ambii parteneri, instituția sau întreprinderea gazdă și Universitatea „1 Decembrie 1918” din Alba Iulia. Planul trebuie să cuprindă cel puțin: scopul și obiectivele generale, rezultatele așteptate în materie de formare sau activități de învățare ce urmează a se realiza și programul perioadei de formare. 
(2) Durata unei mobilități de formare cuprinde un minim de 2 zile lucrătoare și un maxim de 2 luni. 
Art. 27. (1) Studenții, cadrele didactice, didactic auxiliare și de cercetare și cele nedidactice nu pot utiliza, pentru acoperirea aceleiași cheltuieli eligibile, surse de finanțare diferite. Altfel spus, granturile nu pot fi folosite pentru finanțarea unor cheltuieli deja acoperite prin alte programe ale Comisiei Europene. Beneficiarul va declara faptul că folosește o singură sursă de finanțare pentru acoperirea uneia și aceleiași cheltuieli. 
(2) Este permisă mobilitatea studenților, a personalului didactic, didactic auxiliar și de cercetare și a personalului nedidactic fără grant Erasmus + („zero-grant”).
	(3) Instituția gazdă poate solicita beneficiarului plata unei sume pentru acoperirea anumitor costuri, cum sunt cele pentru asigurarea de sănătate, utilizarea de materiale și facilități diverse (fotocopiere, produse de laborator etc.) în condiții identice celor aplicate studenților sau cadrelor locale. 
(4) Personalul didactic/didactic auxiliar/nedidactic implicat în mobilități de predare sau formare va oferi sprijin în identificarea instituțiilor gazdă pentru organizarea plasamentelor studențești, cu sprijinul Birourilor Erasmus+ din universitățile partenere, pentru a evita recursul la parteneri intermediari. 

X. ÎNTOARCEREA DIN MOBILITATE

Art. 28. La întoarcerea din mobilitate, studenții vor prezenta, în termen de 15 zile, la Biroul Erasmus+ și Acorduri Internaționale, următoarele documente:
(1) Pentru mobilitatea de studiu:
a) Acordul de studii (Learning Agreement) semnat de către Decan și coordonatorul instituțional atât din universitatea parteneră cât și din universitatea de origine, inclusiv pe pagina cu modificările operate în programul de studiu la Instituția gazdă;
b) Situația școlară (note + credite obținute – Transcript of Records) sau alte forme de evaluare (aprecieri din partea profesorului coordonator) a activității desfășurate de către student.
c) Adeverința de la universitatea gazdă (de la Facultatea sau Centrul de Relații Internaționale) care să ateste faptul că studentul a efectuat pe perioada prevăzută la art. 3 o mobilitate de studiu Erasmus, parcurgând toate activitățile prevăzute în acordul de studii (cursuri/seminarii/lucrări practice de laborator);
d) Raport final asupra activității desfășurate în perioada de studiu prin intermediul Instrumentului de Mobilitate – Mobility Tool. În conformitate cu prevederile Ghidului programului Erasmus + studenții care nu reușesc să prezinte raportul, în conformitate cu prevederile contractuale, vor returna parțial sau integral grantul primit;
e) Declarație pe propria răspundere privind eventuala folosire de fonduri din alte surse (cofinanțare) și a evitării dublei finanțări așa cum este aceasta definită în contractul financiar;
f) Toate documentele legate de deplasare (bilete de călătorie, facturi și chitanțe de cazare, etc.) în cazul unei deplasări dintr-un loc diferit de acela în care își are sediul organizația trimițătoare și/sau al unei deplasări către un loc diferit de acela în care își are sediul organizația gazdă” caz în care “itinerariul de călătorie efectiv trebuie să fie justificat cu bilete de călătorie sau cu alte facturi în care se specifică exact locul de plecare și locul de destinație”; 
g) Pentru mobilități finanțate prin Mecanismul financiar SEE, toate documentele legate de deplasare (bilete de călătorie, facturi și chitanțe de cazare, etc.), inclusiv ordinul de deplasare ștampilat de către instituția gazdă.
(2) Pentru mobilitatea de plasament:
a) Acordul de formare profesională (Learning Agreement for Traineeship) semnat de către beneficiar, de către coordonatorul instituțional din universitatea de origine cât și de coordonatorul din instituția gazdă;
b) Certificatul emis de organizația gazdă, care confirmă îndeplinirea programului de formare profesională și rezultatele obținute;
c) Raport final asupra activității desfășurate în perioada de formare prin intermediul Instrumentului de Mobilitate – Mobility Tool. În conformitate cu prevederile Ghidului programului Erasmus + studenții care nu reușesc să prezinte raportul prezinte raportul, în conformitate cu prevederile contractuale, vor returna parțial sau integral grantul primit;
d) Declarație pe propria răspundere privind eventuala folosire de fonduri din alte surse (cofinanțare) și a evitării dublei finanțări așa cum este aceasta definită în contractul financiar;
e) Toate documentele legate de deplasare (bilete de călătorie, facturi și chitanțe de cazare, etc.) în cazul unei deplasări dintr-un loc diferit de acela în care își are sediul organizația trimițătoare și/sau al unei deplasări către un loc diferit de acela în care își are sediul organizația gazdă” caz în care “itinerariul de călătorie efectiv trebuie să fie justificat cu bilete de călătorie sau cu alte facturi în care se specifică exact locul de plecare și locul de destinație.
f) Toate documentele legate de deplasare (bilete de călătorie, facturi și chitanțe de cazare, etc.), inclusiv ordinul de deplasare pentru mobilități finanțate prin Mecanismul financiar SEE.
Art. 29. (1) La întoarcerea din mobilitate, cadrele didactice, didactice auxiliare, de cercetare și nedidactice vor prezenta, în termen de 15 zile, la Biroul Erasmus+ și Acorduri Internaționale, următoarele documente:
 	a) Certificatul de la instituția gazdă (de la Facultatea sau Centrul de Relații Internaționale) care să ateste faptul că Beneficiarul a efectuat pe perioada prevăzută o mobilitate Erasmus, parcurgând toate activitățile prevăzute in programul stabilit, cu mențiunea numărului de zile și ore de predare/formare;
b) Raport final asupra activității desfășurate în perioada de predare/formare prin intermediul Instrumentului de Mobilitate – Mobility Tool. În conformitate cu prevederile Ghidului programului Erasmus + personalul angajat care nu reușeşte să prezinte raportul prezinte raportul, în conformitate cu prevederile contractuale, vor returna parțial sau integral grantul primit;
c) Declarație pe propria răspundere privind eventuala folosire de fonduri din alte surse (cofinanțare);
d) Toate documentele legate de deplasare (bilete de călătorie, facturi şi chitanţe de cazare, etc.) „în cazul unei deplasări dintr-un loc diferit de acela în care își are sediul organizația trimițătoare și/sau al unei deplasări către un loc diferit de acela în care își are sediul organizația gazdă” caz în care “itinerariul de călătorie efectiv trebuie să fie justificat cu bilete de călătorie sau cu alte facturi în care se specifică exact locul de plecare și locul de destinație”.
e) Toate documentele legate de deplasare (bilete de călătorie, facturi și chitanțe de cazare, etc.), inclusiv ordinul de deplasare ștampilat de către instituția gazdă pentru mobilități finanțate prin Mecanismul financiar SEE.
(2) La întoarcerea din mobilitate, cadrele didactice, didactice auxiliare, de cercetare și personalul nedidactic au obligația ca, în 30 de zile, să disemineze rezultatele mobilității în cadrul departamentului din care fac parte (în cadrul unei ședințe de departament, întâlniri de lucru ș.a.).
Art. 30. Pe baza acestor documente, cu ajutorul unui instrument de lucru de tip check-list, persoanele responsabile din cadrul Facultăților (coordonatori Erasmus +, secretari, Decan, etc.) şi din Biroul Erasmus+ vor finaliza și valida mobilitățile finanțate din fonduri Erasmus +, după caz. Cu condiția primirii fondurilor de la Agenția Națională pentru Programe Comunitare în Domeniul Educației și Formării Profesionale, Universitatea va dispune plata grantului restant, după caz. 
Art. 31. (1) Studentul are obligația să revină în ţară numai după îndeplinirea integrală a obligațiilor contractuale și nu mai devreme de 2 luni pentru mobilități de plasament respectiv 3 luni pentru mobilități de studiu, potrivit programului stabilit de către universitatea gazdă, cu excepția unui caz de forță majoră;
(2) În cazul în care studentul sau cadrul didactic, didactic auxiliar și de cercetare sau cadrul nedidactic nu a realizat integral programul stabilit, el este obligat, în conformitate cu prevederile contractuale, solidar cu garantul, să ramburseze parțial sau total fondurile primite ca și grant de mobilitate ERASMUS sau SEE. Cazurile de forță majoră vor fi aduse la cunoștința conducerii Universității, care le va analiza și le va supune aprobării Agenției Naționale pentru Programe Comunitare în Domeniul Educației și Formării Profesionale. 

XI. RECUNOAŞTEREA ACADEMICĂ A STAGIULUI DE STUDIU ŞI PLASAMENT ERASMUS

Art. 32. (1) Dacă sunt încheiate în mod satisfăcător, perioadele de studiu și cele de plasament care constituie parte a curriculei, vor fi recunoscute automat și în întregime de către Universitate folosind sistemul de credite transferabile ECTS. În cazul particular al unei perioade de plasament ce nu este parte a curriculei, Universitatea va asigura recunoașterea cel puțin prin înscrierea acesteia în Suplimentul la Diplomă; 
(2) Echivalarea pentru perioadele de studiu Erasmus +  sau SEE, în urma recunoașterii menționate în aliniatul (1), a calificativelor/notelor obținute la disciplinele parcurse pe perioada stagiului, se va realiza prin reguli de conversie clare, transparente și focalizate pe competente și nu pe denumirea disciplinelor, pe baza unei corespondențe între sistemele de notare din cele două tari, conform grilei de echivalare a notelor, anexă a Ordinului nr. 3223 din 8 februarie 2012 pentru aprobarea Metodologiei de recunoaștere a perioadelor de studii efectuate în străinătate, anexată prezentului Regulament. Această echivalare nu prejudiciază poziția studentului în clasamentul facultății de origine pentru anul universitar ulterior celui în care studentul a participat la stagiul Erasmus +. Media pentru disciplinele la care studentul a putut participa la examene la universitatea de origine este cea care se va lua în calcul la stabilirea clasamentului; 
(3) Echivalarea pentru perioadele de plasament Erasmus +  sau SEE, în urma recunoașterii menționate în aliniatul (1), a calificativelor obținute în urma evaluării perioadei de stagiu în firma/instituția gazdă, se va realiza conform grilei de echivalare anexate.
4) Studentul are dreptul, în baza unei proceduri specifice, descrisă în Articolul 33 al acestui regulament, de reclasificare nediscriminatorie, să susțină în anul universitar următor eventualele examene nepromovate ca urmare a participării la Programul Erasmus. Media pentru disciplinele la care studentul a putut participa la examene la universitatea de origine este cea care se va lua în calcul la stabilirea clasamentului.
5) Examenele la disciplinele care nu fac obiectul Acordului de studii sau de plasament, precum şi examenele nepromovate în cadrul perioadei de mobilitate Erasmus+ se susţin la universitatea de origine, în timpul sesiunilor de examene aprobate la nivelul universităţii. Sesiuni speciale de examene se pot organiza în cazul în care studenţii se află în situaţia de a nu putea participa la sesiunile de examene aprobate la nivelul universităţii, ca urmare a participării la o mobilitate Erasmus+. În cazul acumulării unui număr insuficient de credite transferabile ca urmare a nepromovării unor examene în cadrul perioadei de mobilitate Erasmus+, studentul Erasmus+ are dreptul de a se prezenta în sesiunile de reexaminare aprobate de către UAB. Media obţinută astfel determină poziţia studentului în clasamentul facultăţii din UAB, în conformitate cu Regulamentul de credite transferabile al UAB.
 (6) Instituția va asigura recunoașterea academică a studiilor efectuate de către Beneficiar la Instituția gazdă, ca parte a diplomei sale finale. Recunoașterea academică poate fi retrasă doar dacă Beneficiarul nu reușește să-și realizeze programul de studii la nivelul cerut de către instituția gazdă, sau nu îndeplinește o altă condiție cerută de către instituțiile participante pentru recunoașterea academică.
Art. 33. Recunoașterea se face pe baza următoarelor documente, pe care Biroul Erasmus+ și Acorduri Internaționale le pune la dispoziția Facultăților.
(1) Pentru mobilitatea de studiu:
a) Acordul de studii (Learning Agreement) semnat de către Decan și coordonatorul instituțional, atât din universitatea parteneră cât și din universitatea de origine, inclusiv pe pagina cu modificările operate în programul de studiu la Instituția gazdă;
b) Situația școlară (note + credite obținute – Transcript of Records) sau alte forme de evaluare (aprecieri din partea profesorului coordonator) a activității desfășurate de către student.
c) Acordul de recunoaștere a studiilor semnat de către student, coordonatorii Erasmus, Directorul de Departament, Decanul Facultății și Rectorul UAB. 
d) Pachetul de informații ECTS al Universității gazdă privind conținutul disciplinelor studiate la Universitatea gazdă.
(2) Pentru mobilitatea de formare profesională:
a) Acordul de formare profesională (Learning Agreement for Traineeship) semnat de către beneficiar, de către coordonatorul instituțional din universitatea de origine cât și de coordonatorul din instituția gazdă;
b) Certificatul emis de organizația gazdă, care confirmă îndeplinirea programului de formare profesională și rezultatele obținute;
c) Acordul de recunoaștere a plasamentului, semnat de către student, coordonatorii Erasmus, Directorul de Departament, Decanul Facultății și Rectorul UAB. 
Art. 34. (1) Recunoașterea studiilor și a plasamentului se face in integrum și automat de către conducerea facultății la care studentul este înmatriculat. Biroul Erasmus+, sub coordonarea coordonatorului departamental Erasmus, întocmește un Proces-verbal de recunoaștere a programului de studiu/de formare profesională a studentului în care face echivalarea disciplinelor și a notelor sau calificativelor obținute de student folosind sistemul de credite transferabile ECTS, aplicat în Universitatea „1 Decembrie 1918” din Alba Iulia și, ca reper, grila de echivalare din anexă.
(2) Disciplinele studiate în cadrul stagiului Erasmus sunt echivalate cu discipline din planurile de învățământ din anul în curs sau anii următori, prin reguli de conversie clare, transparente și focalizate pe competențe, și nu pe denumirile disciplinelor, pe baza unei corespondențe între sistemele de notare din cele două țări. Studenții vor susține examenele sau colocviile la disciplinele care nu au făcut obiectul echivalării, din planul de învățământ aferent semestrului în care s-a desfășurat mobilitatea, în aceleași condiții ca și colegii lor care nu au fost în mobilitate, cu respectarea prevederilor Regulamentului privind activitatea profesională a studenților (în conformitate cu art. 28: “În situații justificate dovedite prin documente avizate de Centrul de Relații Internaționale, studenții beneficiari ai mobilităților de tip Erasmus pot susține examene în cadrul unor sesiuni speciale de examinare, aprobate la cererea studentului de către decanul facultății, cu acceptul cadrelor didactice examinatoare. Aceste examene pot fi susținute doar după finalizarea perioadelor prevăzute în planurile de învățământ pentru activități didactice” și art. 30: „Pentru a promova o disciplină de învățământ studentul are dreptul, în cadrul parcursului de studiu al disciplinei respective, la două examinări gratuite”). Susținerea examenelor se poate realiza în cadrul unor sesiuni speciale de examinare, cu aprobarea Consiliului de Administrație al UAB.
	(3) Pentru situațiile în care universitatea a semnat acorduri bilaterale de mobilități, disciplinele care nu pot fi echivalate pot fi considerate discipline facultative și cuprinse în planurile de învățământ. Aceste modificări vor fi vizate de Rectorul UAB .
(4) Examenele la disciplinele care nu fac obiectul acordului de studii/formare profesională aferent mobilității Erasmus, precum și examenele nepromovate în cadrul perioadei de stagiu Erasmus se susțin la universitatea de origine, în timpul sesiunilor de examene aprobate la nivelul universității;
	(5) Suplimentele la Diplomă vor conține informații despre stagiile de studiu sau de practică efectuate de către studenți prin acest program.
Art. 35. În termen de 6 luni de la finalizarea stagiului, Universitatea va iniția emiterea documentului „Mobilitate EUROPASS” (MOBILIPASS) și va finaliza completarea acestuia împreună cu instituția/organizația gazdă. (detalii la www.europass-ro.ro).

IX. – DISPOZIŢII FINALE

Art. 36. Facultățile vor afișa la avizierele proprii, cu minimum 5 zile înainte de începerea perioadei de depunere a dosarelor de candidatură, lista universităților partenere și mobilitățile disponibile (număr de locuri și perioada de mobilitate), criteriile de selecție, conținutul dosarului de candidatură, data și locul concursului, probele specifice ale concursului. Aceste informații vor fi disponibile și la Biroul Erasmus+ și Acorduri Internaționale al Universității „1 Decembrie 1918” și pe site-ul www.uab.ro/relatii_internationale.
Art. 37. (1) Regulamentul privind mobilitatea studenților, cadrelor didactice, didactice auxiliare și nedidactice care participă la Programul Erasmus +, Acțiunea-cheie 1 – Proiecte de mobilitate pentru studenții și personalul din învățământul superior și la Programul Mecanismului financiar al Spațiului Economic European (SEE) intră în vigoare la data adoptării lui prin Hotărârea Senatului.
(2) Modificarea prezentului Regulament se poate face prin Hotărârea Senatului.

Aprobat în Ședința Senatului Universității „1 Decembrie 1918” din Alba Iulia din 28 iunie 2018.

					    P R E Ş E D I N T E 	
Conf. univ. dr. Lucian Marina 

									         AVIZAT
									          Oficiul Juridic
Consilier juridic Claudia Rotar